གསར་ལམ་འདིར་དོན་རྐྱེན་བྱུང་མ་ཐག་བོད་རང་སྐྱོང་ལྗོངས་ཏང་ཨུ་དང་སྲིད་གཞུང་གིས་མཐོང་ཆེན་གྱིས་ཏང་ཨུ་ཧྲུའུ་ཅི་ཁྲེན་ཆོན་ཀུའོ་དང་རང་སྐྱོང་ལྗོངས་ཀྲུའུ་ཞི་བློ་གྲོས་རྒྱ་མཚོ་ནས་བཀའ་བཀོད་དུ།དམིགས་བསལ་བགྲོད་ལམ་བརྒྱུད་དེ་རྨས་མ་མྱུར་དུ་སྨན་ཁང་ལ་བསྐྱལ་ནས་ཤི་རྨས་ཉུང་དུ་གཏང་ཅི་ཐུབ་ཀྱིས་ཞེས་དང་།འདས་རྗེས་བྱ་བ་ལེགས་པོ་བསྒྲུབ་དགོས་པར་གསུངས་ཡོད་པར་བརྗོད།ལྗོངས་ཏང་ཨུ་ཧྲུའུ་ཅི་གཞོན་པའམ་རང་སྐྱོང་ལྗོངས་རྒྱུན་ལས་ཀྱི་ཀྲུའུ་ཞི་གཞོན་པ།སྲིད་ཁྲིམས་ཨུའི་ཧྲུའུ་ཅི་ཏེང་ཞའོ་ཀང་གིས་མྱུར་དུ་རང་སྐྱོང་ལྗོངས་ཀྲུའུ་ཞི་གཞོན་པ་ཧོ་ཝུན་ཧའོ་དང་འཆི་མེད་རིག་འཛིན།ལྷོ་ཁ་ས་ཁུལ་གྱི་འགོ་ཁྲིད་ཚོས་སྤྱི་བདེ་དང་འགྲིམ་འགྲུལ།འཕྲོད་སྟེན།བདེ་བཤེར་སོགས་ཁྲིད་དེ་ཡུལ་དངོས་བསྐྱོད་དེ་གང་ནུས་ཀྱིས་མྱུར་སྐྱོབ་བྱས་པར་བཀོད་སྒྲིག་བྱས་ཡོད་ཚུལ་བཀོད་འདུག